# Bi-Peto

### Wikipedia

Bi-Peto
Bi-Peto

Sarjakuvakustantamo | Marvel
Ensiesiintyminen | Incredible Hulk #169
Luojat | -

Tiedot
Oikea nimi | Bi-Peto
Status | Aktiivinen
Ryhmäsidokset | Muukalainen
Edelliset ryhmäsidokset | Lintukansa
Tunnetut henkilöllisyydet | Kalloveli
Tunnetut sukulaiset | Ei ole, vaikkakin Bi-Pedon kallot puhuttelevatkin toisiaan "kalloveljiksi"
Tunnetut voimat | Valtava fyysinen voima, erittäin älykäs, suuri mentaalinen kapasiteetti, yli-inhimillinen nopeus

Bi-Peto on Marvel-kustantamon luoma superroisto, jonka pääasiallinen vastustaja on Hulk. Hahmon ensiesiintyminen tapahtui amerikkalaisessa Incredible Hulk-lehden numerossa 169.

Bi-Peto on androidi, jonka pään paikalla on kaksi yhteensulautunutta tornimaista kalloa. Bi-Pedon iho on kellertävä ja hän omaa lihaksikkaan ruumiinrakenteen.

Bi-Pedon ensiesiintyminen Suomessa tapahtui MARVEL-lehden numerossa 11 (1995).

## [muokkaa] Historia

### [muokkaa] Bi-Peto I

Aviaanit eli Lintukansa (Epäinhimillisten alarotu) loivat mahtavan androidin säilyttämään rotunsa tiedot ja taidot, koko kulttuurisen tietämyksensä. Ensimmäinen versio olennosta oli miltei puolitonnia painava ja miltei kahdeksan metriä pitkä. Bi-Peto asui herrojensa kodissa, mahtavalla Taivassaarella. Ylempi "kalloveli" (kuten kallot toisiaan nimittävät) sai itselleen aviaanien tietämyksen sotataidoista, kun taas alempi kalloveli vastaanotti tiedot kulttuurista. Tämä ensimmäinen versio Bi-Pedosta ei kuitenkaan omannut minkäänlaista tieteellistä ymmärtämystä. Lopulta Lintukansa kuolivat sukupuuttoon ja heidän koneensa lakkasivat toimimasta. Bi-Peto jäi yksinään Taivassaarelle, yksin ja odottaen.

Lopulta Bi-Peto kidnappasi Betty Rossin ja Bruce Bannerin, jotta jälkimmäinen voisi korjata tuhoutuneet koneet. AIM oli kuitenkin MODOKin johdolla ottanut saaren valtaansa, joka aikaansai Bi-Pedon aktivoimaan itsetuhonsa. Saaren ja sen salaisuuksien jääminen vieraiden käsiin ei ollut suotavaa ja niin Bi-Peto tuhoutui räjähdyksessä.

### [muokkaa] Bi-Peto II

Kalloveljet perintökalleuksien kanssa.

Tuhoutunut versio ei kuitenkaan ollut ainoa aviaanien rakentama Bi-Peto. Toinen Bi-Peto joka sisälsi "varmuuskopiot" ensimmäisen tiedoista aktivoitui Bi-Peto I:n tuhoutuessa. Tämä androidi oli pienempi, vain hieman yli kaksi metriä pitkä ja painoi noin 160 kg. Bi-Peto kaappasi YPKVV:n kuljetuskoneen ja suunnitteli tuhoavansa koko ihmiskunnan kuten nämä olivat tuhonneet aviaanit. Tämä toi hänet yhteenottoon Hulkin kanssa, josta seurauksena molemmat tipahtivat alas kuljetuskoneesta maahan.

Bi-Peto palasi rakentamaan Taivassaaren uudelleen ja yritti uudelleen tuhota ihmiskunnan. Tällä kertaa hänen suunnitelmansa romutti Thor. Yhä uudelleen Bi-Peto yritti jatkaa yhden miehen sotaansa, mutta uudelleen Thor ja Rautamies päihittivät hänet.

Bi-Peto onnistui lopulta rakentamaan Uuden Taivassaaren ja kansoitti ne aviaaneilla, jotka olivatkin vain olleet horroksessa. Seurasi lyhyt konflikti Puolustajien kanssa, mutta Bi-Peto katsoi parhaimmaksi vetäytyä.

Nykyään Bi-Peto on seikkaillut avaruudessa voimakkaan puolijumalan Muukalaisen kanssa. Voimakkaiden kosmisten aseiden, Perintökalleuksien kanssa Bi-Peto yritti tuhota Hulkin, mutta saatiin Hulktaren neuvokkuuden (tai oikeammin seksikkyyden) ansiosta lyödyksi.

## [muokkaa] Voimat ja varusteet

Bi-Peto omaa valtavat fyysiset voimat. Bi-Peto nostaa kevyesti yli 100 tonnia (joka on ylin voimaluokitus Marvel-universumissa) ja on useasti osoittanut kykenevänsä taistelemaan Hulkin vertaisena. Bi-Peto on normaalia ihmistä huomattavasti nopeampi ja omaa yli-inhimillisen kestävyyden. Bi-Peto I omasi vain tiedot aviaanien sotataidoista (ylempi kallo) ja kulttuurista (alempi kallo), mutta Bi-Peto II:n molemmat kallot omaavat näiden lisäksi myös tiedot Lintukansa korkeasti kehittyneestä tieteestä ja teknologiasta. Bi-Peto omaa myös erittäin korkean älykkyystason.

### [muokkaa] Rajoitukset

Yksi Bi-Pedon vähemmän ilmiselvä heikkous on hänen omaamansa kaksi nenää, joiden avulla hän omaa kaksinkertaisesti tehokkaammaan hajuaistin. Erään kerran kohdatessaan Ihmenelosten Möykyn Central Parkissa (tapahtui amerikkalaisessa Thing-lehden numerossa 8) Bi-Peto nujertui Oravatytön oravien tuomien roskien hajusta. Näin Möykky pääsi antamaan viimeisen iskun roistolle.

Haettu osoitteesta http://fi.wikipedia.org../../../b/i/-/Bi-Peto_d6ff.html

Luokka: Marvel-universumin henkilöt

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English